Source: http://vocearomanieiliberethenextgeneration.blogspot.com/search/label/CCR
Timestamp: 2019-02-23 17:00:44+00:00

Document:
Vocea Romaniei libere …the next generation: CCR
Se afișează postările cu eticheta CCR. Afișați toate postările
18:22 viorica crainic No comments
"Oamenii politici ai Antichităţii se înconjurau adesea de filozofi, cei de azi preferă anturajul ziariştilor." (Emil Cioran)
Preşedintele Traian Băsescu sesizează CCR cu privire la Legea referitoare la cooperarea dintre Parlament şi Guvern în domeniul afacerilor europene.
"Preşedintele României, domnul Traian Băsescu, a trimis miercuri, 9 octombrie a.c., preşedintelui Curţii Constituţionale, domnul Augustin Zegrean, în conformitate cu prevederile Articolului 146 lit. a) din Constituţia României şi ale Articolului 15 din Legea nr. 47/1992 privind organizarea şi funcţionarea Curţii Constituţionale, republicată, cu modificările şi completările ulterioare, o sesizare de neconstituţionalitate asupra Legii privind cooperarea dintre Parlament şi Guvern în domeniul afacerilor europene", se arată într-un comunicat al Administraţiei Prezidenţiale.
Potrivit sursei citate, motivele cererii preşedintelui Băsescu sunt legate de faptul că prevederile acestei legi sunt neconstituţionale. Astfel, se arată că acestea contravin dispoziţiilor articolului 1 alineatul (5) şi articolului 147 alineatele (2) şi (4) din Constituţie, întrucât conservă soluţiile legislative constatate neconstituţionale prin Decizia CCR 784/2012, iar unele prevederi contravin articolului 80 alineatul (1), coroborat cu articolul 91 şi articolul 148 alineatul (4) din Legea fundamentală în ceea ce priveşte dreptul preşedintelui României, în calitate de şef al statului şi conducător al politicii externe a statului român de a emite mandate de reprezentare la Consiliul European, atunci când consideră necesar, fără alte condiţionări din partea puterii legislative sau executive.
"Or, în cazul de faţă, Parlamentul a adoptat Legea privind cooperarea dintre Parlament şi Guvern în domeniul afacerilor europene, fără a pune în acord prevederile legii cu Decizia Curţii Constituţionale nr. 784/2012, respectiv cu Decizia nr. 683/2012", punctează şeful statului.
Alin Tişe: E dreptul preşedintelui să ceară CCR să se pronunţe cu privire la limitele delegării în materie de politică externă.
Curtea Constituţională va stabili limitele transferului de competenţe în materie de politică externă între preşedinte şi premier, după ce şeful statului a contestat la CCR Legea privind cooperarea dintre Parlament şi Guvern în domeniul afacerilor europene, a declarat astăzi, vicepreşedinte PDL Alin Tişe.
"Preşedintele a sesizat existenţa, în opinia sa, a unui conflict de constituţionalitate între actul normativ al Parlamentului şi o decizie mai veche a Curţii Constituţionale, care s-a referit la competenţele preşedintelui în materie de politică externă. Şi, ca atare, este dreptul constituţional al preşedintelui să ceară CCR lămurirea acelor aspecte, în sensul că poate sau nu preşedintele să fie limitat în exercitarea atribuţiilor de politică externă printr-un act al Parlamentului, dacă actul Parlamentului poate să fie sau nu în contradicţie cu o decizie a Curţii Constituţionale sau dacă preşedintele în ceea ce priveşte delegarea de reprezentare poate sau nu conform legii pe care Parlamentul a emis-o. Ca atare, Curtea Constituţională va stabili exact şi va trasa aceste limite în materia delegării, respectiv a transferului de competenţe", a precizat Alin Tişe. Preşedintele Traian Băsescu a trimis CCR, ieri, o sesizare de neconstituţionalitate asupra Legii privind cooperarea dintre Parlament şi Guvern în domeniul afacerilor europene.
PDL solicită în regim de urgenţă demisia lui Varujan Vosganian din Senat, considerând că acesta trebuie să se pună la dispoziţia organelor de anchetă şi să nu se gândească la interesul personal, ci la România, a declarat astăzi, vicepreşedintele PDL Alin Tişe.
"Având în vedere că USL a refuzat să ridice imunitatea senatorului Varujan Vosganian, PDL solicită în regim de urgenţă demisia acestuia din Senat. Considerăm că, prin atitudinea avută în Senat, USL a afectat democraţia, statul de drept, viitorul Raport MCV şi aderarea României la Schengen", a afirmat Tişe. El a spus că justiţia trebuie să fie lăsată să-şi facă datoria şi de aceea Vosganian ar trebui să-şi dea demisia din Senat şi să se pună la dispoziţia organelor de anchetă.Tişe a mai arătat că. dincolo de interesul personal, Vosganian ar trebui să se gândească la interesul României, pentru că un Raport MCV negativ influenţează aderarea României la Schengen. El a adăugat că, în plus, faptul că se pune la dispoziţia organelor de anchetă nu înseamnă că Vosganian este deja vinovat sau nevinovat.
Cristina Pocora : Macovei, fantoma lui Băsescu la Bruxelles, nu vrea să piardă pârghiile de influenţă.
Purtătorul de cuvânt al PNL, Cristina Pocora, susţine că eurodeputatul Monica Macovei este "fantoma lui Traian Băsescu la Bruxelles" care şi-ar fi folosit poziţia pentru a submina interesele naţionale în UE, dar şi cea în ministeriatul căreia a fost instituit "trocul politic" pentru procurorii şefi.
"Monica Macovei, fantoma lui Traian Băsescu la Bruxelles, continuă să se opună oricărei reformări a sistemului judiciar din România, tocmai pentru că nu vrea să piardă pârghiile de influenţă pe care le deţine. PNL a sprijinit singurul ministru care a încercat să impună o procedură transparentă pentru numirea şefilor de parchete, cu respectarea normelor europene. S-a dorit astfel eliminarea trocurilor politice cu Traian Băsescu, instituite chiar în vremea ministeriatului Monicăi Macovei", susţine Pocora într-un comunicat de presă.
"Nu putem să ne aşteptăm la mai multe de la eurodeputatul PDL, în condiţiile în care este persoana care a denigrat România în Europa şi care a înţeles mandatul de la Parlamentul European ca pe o tribună pentru subminarea intereselor ţării şi ale românilor în faţa instituţiilor UE. Monica Macovei s-a făcut remarcată printr-un atac fără precedent la adresa României în vara anului trecut, când a recurs la un întreg arsenal propagandistic şi instituţional, prin minciuni spuse în afara graniţelor, declaraţii care au adus grave deservicii statului român", mai susţine Pocora.
Ioan Ghişe: Miza proiectului Roşia Montană nu este doar aurul.
Miza proiectului de la Roşia Montană nu o reprezintă doar resursele de aur şi argint, ci o avere estimată de patru ori mai mult, ţinând cont de toate mineralele rare şi substanţele care se găsesc în solul de acolo, a declarat, astăzi, senatorul PNL Ioan Ghişe, în cadrul Comisiei speciale care analizează proiectul minier.
"Miza acestui proiect este nu doar aurul şi argintul de la Roşia Montană, ci o avere estimată de patru ori mai mult, ţinând cont de toate mineralele rare şi substanţele care se găsesc în solul de acolo. Noi, ca şi politicieni, avem obligaţia ca generaţiilor viitoare să le lăsăm întâi de toate un mediu sănătos şi o ţară dacă nu se poate mult mai bună, cel puţin în condiţiile în care se află acum. Ce vreau să vă rog este să reţinem un aspect foarte simplu: aici este miza ca unii să lase cianurile şi să ia banii şi aurul ţării, iar noi să rămânem cu mediul distrus pe multe generaţii", a spus Ghişe.
Liviu Dragnea: Acordul de coabitare poate fi salvat.
Preşedinte executiv al PSD, Liviu Dragnea a afirmat că pactul de coabitare "a fost necesar iniţial, pentru că, cel puţin aşa a părut, că acel document scris pe care premierul l-a respectat şi şi l-a asumat cu toată responsabilitatea şi l-a luat în serios a fost apreciat de cancelariile internaţionale şi a arătat că, în România, în 2013, va fi stabilitate, înţelegere, o colaborare instituţională corectă între Guvern şi Preşedinţie şi, din câte ştiu eu, premierul doreşte în continuare ca acest acord să funcţioneze, nu doreşte să-l denunţe".
Întrebat dacă personal crede că pactul de coabitare mai poate fi salvat, Dragnea a răspuns: "Da, eu cred că da. Sunt realist".
"Nu ştiu ce efecte ar putea avea în plan intern, chiar nu-mi dau seama, dar s-ar putea ca în plan extern să creeze iar o imagine că în România cele două instituţii nu se pot înţelege, Guvernul şi Preşedinţia, instituţii importante. Şi nu ştiu, parcă ar fi important să rămânem în continuare cu această imagine de ţară stabilă în zonă, în regiune", conchide Liviu Dragnea.
Valeriu Zgonea: Avocatul Poporului a luat o decizie corectă în legătură cu Codul insolvenţei.
Preşedintele Camerei Deputaţilor, Valeriu Zgonea, a declarat ieri, că Avocatul Poporului a luat o decizie corectă contestând la Curtea Constituţională dispoziţii din Codul insolvenţei.
"Eu cred că este o procedură democratică şi asta arată că toate instituţiile statului sunt democratice în România şi cei care criticau Avocatul Poporului de lipsă de reacţie şi că este un om vândut doar actualei guvernări li se arată un altfel de Avocat al Poporului. Este o presiune din partea companiilor, din partea societăţii civile şi Avocatul Poporului a luat o decizie corectă, fiind acel actor independent care priveşte asupra procesului pentru care are instrumentele date de către Constituţie", a spus Zgonea la Palatul Parlamentului. Avocatul Poporului a contestat la Curtea Constituţională a României dispoziţii din Codul insolvenţei. Excepţia de neconstituţionalitate se referă la art. 81, alin. 3 şi art. 348 din OUG 91/2013 privind procedurile de prevenire a insolvenţei şi de insolvenţă, potrivit site-ului Avocatului Poporului.
Ministrul Transporturilor: Termenul de plată pentru CFR Marfă rămâne 14 octombrie.
Ramona Mănescu a precizat că va avea, joi, o discuţie cu premierul Victor Ponta pe această temă. Ministrul a arătat totodată că proiectul de hotărâre prin care termenul de finalizare a privatizării era prelungit a fost promovat de către secretarul de stat Cristian Ghibu, dar nu s-a aflat pe agenda şedinţei de miercuri a Guvernului astfel că "nu a putut fi promovat".
Robert Cazanciuc : La delegarea lui Papici, Niţu şi Kovesi au convenit că pot fi făcute oricând propuneri de numire.
Ministrul Justiţiei Robert Cazanciuc a declarat, ieri seară, că, la momentul prelungirii delegării lui Lucian Papici la şefia Secţiei I a DNA, procurorul general Tiberiu Niţu şi procurorul-şef al DNA Codruţa Kovesi au convenit să poată fi făcută oricând o propunere de numire în această funcţie.
"Am avut un dialog cu procurorul general care, înainte de a face delegarea, m-a întrebat dacă am propuneri pentru o numire definitivă. I-am spus că nu am la acel moment, dar că, de îndată ce le voi avea, îl voi informa. Procurorul general m-a informat de asemenea că a avut un dialog cu procurorul-şef al DNA pe această delegare la conducerea secţiei şi au convenit ca, la momentul la care ministrul Justiţiei va face propuneri definitive către CSM, cei propuşi pentru numirile definitive să fie şi delegaţi la conducerea secţiei", a declarat Cazanciuc.
Ministrul a mai spus, în acest context, că delegarea lui Lucian Papici, care avusese deja două mandate şi nu mai putea fi numit la conducerea secţiei, "a fost făcută formal până la sfârşitul anului", putând dura însă "o zi, două, trei".
"Conform unei discuţii între procurorul general şi procurorul şef al DNĂ, ministrul putea să facă oricând în acest interval propunere de numire. Nu înseamnă că încetarea delegării este o formă de sancţiune", a subliniat Cazanciuc.
Dan Şova : A reclamat la DNA că reprezentantul unei companii ar fi vrut să îl mituiască pentru un contract.
Ministrul Dan Şova a declarat astăzi, că a depus o plângere penală la DNA împotriva reprezentantului unei mari companii care, în timpul vizitei făcute în China, a încercat să îl mituiască pentru a obţine un contract vizând construcţia unui tronson de autostradă.
"Acum o lună şi ceva când m-am întors din China am depus o plângere penală la DNA împotriva unui reprezentant al unei firme mari care a încercat să mă mituiască pentru a obţine un tronson de autostradă", a afirmat ministrul delegat pentru Proiecte de Infrastructură şi Investiţii Străine, Dan Şova. El a mai spus că în momentul în care s-a întors din China, imediat ce a coborât din avion, l-a informat pe premierul Victor Ponta asupra acestei încercări de mituire.
"Poziţia premierului a fost simplă. A spus «sesizează DNA-ul imediat» şi am sesizat DNA-ul. În acest moment nu am informaţii de la DNA, dar nu e nefiresc pentru că, fiind în fază de cercetări prealabile şi probabil cerând nişte probe în China, durează puţin mai mult. Oricum a fost depusă (plângerea -n.r.) acum circa o lună şi curge. În mod cert va afla lumea când mă vor chema la o declaraţie", a mai spus Şova. Surse judiciare au declarat, pentru gândul.info, că numele omului de afaceri este Călin Roman. Până în prezent, DNA nu a comunicat nicio informaţie referitoare la acest caz. Plângerea lui Şova, trimisă de DNA la Parchetul de pe lângă Tribunalul Bihor.
Sven-Joachim Irmer : Sistemul bugetului consolidat folosit în România este depăşit.
Sistemul bugetului consolidat aplicat în prezent în România este depăşit, iar o politică fiscală greşită, neadaptată realităţilor, afectează direct economia, a declarat, joi, directorul pentru România şi Moldova al Fundaţiei Konrad Adenauer, Sven-Joachim Irmer, într-o conferinţă pe teme de fiscalitate.
"Este nevoie să existe un sistem de impozitare predictibil, iar sistemul de taxe şi impozite trebuie separat de contribuţiile sociale. Sistemul care încă funcţionează în România, al bugetului consolidat, este un sistem depăşit. Ambele sisteme de finanţare a bugetului funcţionează la fel şi în Germania şi în România şi urmăresc acoperirea deficitelor, folosind banii dintr-o parte în cealaltă. În ceea ce priveşte sistemul de sănătate, în România, statul a ajuns într-o fundătură şi nici nu se întrevăd măsuri care ar mai putea rezolva această situaţie', a spus Irmer, în conferinţa "Cum putem face reformă fiscală în România ?".
"Sporirea sarcinii fiscale prin creşterea impozitelor şi taxelor nu va creşte atractivitatea economiei româneşti. Am făcut un exerciţiu şi am constatat că există 113 taxe, impozite şi contribuţii pe care trebuie să le plătească o firmă în România. Această situaţie nu poate conduce la o transparenţă ridicată a sistemului de colectare. Cu un asemenea număr de taxe, chiar şi un contribuabil binevoitor poate intra fără să vrea în culpă. Când lipsesc statului banii, consecinţele sunt vizibile. Nu vor putea fi construite drumuri, autostrăzi şi, ceea ce este mai grav, nu vor putea fi alocate fondurile necesare pentru învăţământ şi sănătate', a subliniat Irmer.
Phillippe Gustin: Chestiunea Schengen e una tehnică, devenită politică.
Ambasadorul Franţei, Phillippe Gustin, a declarat, astăzi, că problema aderării României la Schengen este "una tehnică, devenită politică", iar o decizie privind ţara noastră aparţine tuturor statelor din Schengen, "nu doar Franţei", şi va fi luată "în mod colegial de toate ţările care sunt îngrijorate". Întrebat, de jurnalişti, la Cluj-Napoca, înaintea unei întâlniri cu studenţii francezi de la Universitatea de Medicină şi Farmacie (UMF) "Iuliu Haţieganu", cum comentează problema aderării României la spaţiul Schengen, Phillippe Gustin, a declarat că această chestiune este una de politică internă a ţării noastre, dar şi a tuturor statelor UE.
"Chestiunea Schengen este o chestiune tehnică, care a devenit una politică. De politică internă a României şi a tuturor statelor membre ale UE. Este o problemă tehnică şi trebuie să ne asigurăm că toate măsurile tehnice sunt luate de România şi Bulgaria. Decizia privind Schengen nu aparţine doar Franţei, ci ansamblului statelor zonei Schengen care trebuie să decidă intrarea României şi Bulgariei în spaţiul Schengen", a spus Gustin. Ambasadorul Franţei a subliniat că "nu trebuie să se facă confuzii între chestiuni diferite" în privinţa spaţiului Schengen şi că "din păcate, confuzia este întreţinută de mass-media".
"Nu ar trebui să se facă confuzii între chestiuni diferite, dar, din păcate, confuzia este întreţinută de mass-media. Sunt trei lucruri diferite. Materializarea Schengen înseamnă o deschidere a frontierelor. Schengen înseamnă că sunteţi francez, român său american sau chinez, luaţi avionul de Bucureşti pentru a ajunge la Paris, sunteţi obligat ca la aterizare, la aeroport, să efectuaţi controlul paşaportului. Acesta este Schengen. Al doilea subiect care este confundat este libera circulaţie a persoanelor, asigurată în ţările UE, iar cum România aparţine UE, există această libertate. A treia chestiune este libertatea muncitorilor de a se instala într-o ţară UE. România şi Bulgaria au avut parte de o derogare până la 1 ianuarie 2014 când vor fi ridicate restricţiile pe piaţa muncii. Sunt trei chestiuni care nu ar trebui confundate şi trebuie explicate", a declarat Gustin.
FMI : Grecia va trebui să adopte noi măsuri de austeritate în perioada 2014-2016.
Grecia va fi nevoită să adopte noi măsuri de austeritate, cu impact de 6,7 miliarde de euro, în perioada 2014-2016, pentru a atinge obiectivele de ajustare fiscală, a avertizat Fondul Monetar Internaţional (FMI). Suma este cu 2,6 miliarde de euro mai mare decât este prevăzut în acordul guvernului de la Atena cu troica creditorilor internaţionali - FMI, Comisia Europeană şi Banca Centrală Europeană - pentru intervalul 2015-2016. Pentru anul următor, înţelegerea cu creditorii nu prevede de noi măsuri de austeritate, potrivit cotidianului elen Kathimerini.
FMI notează că ajustarea fiscală din Grecia va necesita până în 2016 măsuri suplimentare "echivalente cu 3,5% din PIB", adică 6,7 miliarde de euro, scrie cotidianul elen. Fondul a reiterat opinia că Grecia are nevoie de ştergerea unei părţi a datoriilor către creditorii internaţionali pentru ca îndatorarea ţării să coboare sub 124% din PIB până în 2020.
Vineri, 11 octombrie 2013, temperaturile vor crește ușor, în special în jumătatea de vest a României, iar cerul va fi variabil. Temperaturile maxime vor fi cuprinse între 16…23 de grade, iar cele minime între 5 și 15 grade. Dimineața și noaptea în zonele joase se va semnala ceață, iar în regiunile extracarpatice va fi asociată izolat cu ploi slabe sau burnițe. Vântul va sufla slab și moderat.
În București, cerul va fi variabil, iar vântul va sufla slab până la moderat. Temperatura maximă va fi de 22…23 de grade, iar cea minimă de 10…11 grade. Dimineața și noaptea vor fi condiții de ceață
Giuseppe Verdi s-a născut la 10 octombrie 1813 în mică localitate Le Roncole, în apropierea Parmei, Italia. Părinții săi, Carlo Giuseppe Verdi și Luigia Uttini, dețineau acolo o mică fermă, Osteria Vecchia. Încă de copil, Giuseppe ia lecții de muzică de la organistul din comună, făcând exerciții acasă la o spinetta dezacordată (un fel de clavecin). Continuă în felul acesta până când Antonio Barezzi, un comerciant din Busseto iubitor de muzică, prieten al familiei Verdi, îl ia la el în casă și-i plătește lecții de muzică la un nivel mai ridicat. În 1832 se prezintă la conservatorul din Milano, dar este respins pentru că depășise limita de vârstă pentru un student de conservator. Reîntors la Busseto primește postul de maestru de muzică al comunei și se căsătorește în 1836 cu fiica lui Barezzi, Margherita, de la care are doi copii, Virginia și Icilio. Între timp, Verdi începe să compună, orientat încă de acum în direcția muzicii de operă. În 1839 debutează la Teatro alla Scala din Milano cu opera Oberto, conte di San Bonifacio, obținând un oarecare succes, umbrit însă în 1840 de moartea Margheritei, apoi și a celor doi copii. Îndurerat de aceste pierderi, Verdi se reculege și își continuă activitatea componistică cu opera Un giorno di regno, care înregistrează însă un total fiasco. Descurajat, se gândea deja să abandoneze muzica, dar numai doi ani mai târziu, în 1842, obține la Scala un succes triumfal cu opera Nabucco, datorat în parte și interpretării magnifice a sopranei Giuseppina Strepponi, care avea să-l însoțească până către sfârșitul vieții.
În 1848 se mută la Paris. Forța lui creativă este tot mai fecundă, în așa măsură că, din 1851 până în 1853, compune una după alta trei capodopere, cunoscute sub numele de "Trilogia populară", și anume: Rigoletto, Îl Trovatore și La Traviata, la care se mai adaugă și I vespri siciliani (Vecerniile siciliene). Succesul acestor opere a fost de nedescris. Împodobit cu faima dobândită, Verdi se stabilește împreună cu Giuseppina Strepponi la proprietatea "Sant'Agata" din Busseto, unde va locui cea mai mare parte a timpului. În 1857 se pune în scenă opera Simon Boccanegra iar în 1859 se reprezintă Un ballo în maschera („Bal mascat”). În același an se căsătorește cu Giuseppina Strepponi.
A decedat în urma unui accident de circulație alături de cel ce urma să-i devină soț, bateristul Cristian Mărgescu (ex-Metrock), în data de 9 martie 2006, pe când se întorcea de la un concert susținut la Urziceni. În 2007 a avut loc prima ediție a Festivalului „Laura Stoica”, organizat de fratele acesteia, Alexandru, care dorește să promoveze tinerele talente din România. De asemenea, acest festival reprezintă un tribut adus artistei Laura Stoica.
Universitatea din București este o instituție de învăţământ superior de stat din București, România. Mai mulți absolvenți ai Universității s-au afirmat că personalități de seamă: profesori și cercetători la alte universități din lume, membri ai Academiei Române și ai unor academii din alte țări, scriitori, politicieni (parlamentari, miniștri, prim-miniștri, președinți), diplomați etc. O parte din facultățile Universității sunt amplasate în Palatul Universității din Piața Universității. A fost înființată în 1864 de către domnitorul Alexandru Ioan Cuza, care a divizat Colegiului Sfântul Sava în Universitatea din București și actualul Colegiu Național „Sfântul Sava”.
Universitatea din București oferă numeroase programe de studii, la toate nivelurile și formele de pregătire universitară: 22 programe de scurtă durată, peste 75 de programe de lungă durată, 12 programe în formă de învățământ deschis și la distanță, peste 120 programe de masterat, peste 50 programe de doctorat, programe de înalte studii postuniversitare, programe de reconversie profesională și de perfecționare.
În topul Quacquarelli Symonds (cunoscut prin The Times Higher Education Supplement), Universitatea din București ocupa în 2009 locul 501-600. Este cea mai înaltă poziție a unei universități românești în topul QS, fiind urmată de Universitatea Babeș-Bolyai pe locul 601+.
În 2010 Universitatea din București se află pe locul 501-550 în topul QS.
1903: Compania Bayer a pus în vânzare aspirina. Noul medicament a fost obținut de un chimist bavarez, Felix Hoffman, pentru a ameliora reumatismul tatălui său. Aspirină a fost derivată la început din acidul salicilic, un extract din coajă de sălcie, dar în 1899 Bayer a realizat un procedeu de a–l obține prin sinteză.
1903: Emmeline Pankhurst formează un grup de acțiune pentru dreptul la vot al femeilor – Women's Social and Political Union (WSPU)(n. 14 iulie 1858 – d. 14 iunie 1928).
1989: Dan Petrescu a contactat postul de radio „Europa Liberă", căruia i–a oferit un interviu ad–hoc despre situația dezastruoasă din România. Dan Petrescu și Liviu Cangeopol scriseseră o carte intitulată „Ce–ar mai fi de spus" – virulentă critică a regimului comunisto–ceaușist.
2010: Antilele Olandeze nu mai există ca țară, după ce insulele și-au schimbat statutul constituțional. Cele mai mici 3 insule - Bonaire, Sunt Eustatius și Saba - au devenit municipii în structura administrativă a Olandei. Insulele mai mari ale Sunt Maarten și Curaçao s-au alăturat Olandei și Arubei că țări constituente, formând Regatul Țărilor de Jos.
1930: Yves Chauvin, chimist francez, laureat Nobel
1967: Laura Stoica, cântăreață româncă (d. 2006)
1986: Mansi Barberis, compozitoare, soprană și violonistă româncă (n. 1899)

References: CCR

 CCR 
 CCR 
 articolul 91
 articolul 148
 CCR 
 CCR 
 CCR